Rynhard hoop om Russe te beïndruk | Netwerk24
Deur Michael Green 11 Maart 2019 11:53
Rynhard van As, voormalige afrigter van die SWD-Arende, het maar min tyd om sy stempel by die Russiese klub Yenisey-STM Krasnoyarsk af te druk.
Rynhard van As (regs) in ’n ligte luim ná een van die SWD-Arende se wedstryde toe hy nog die span gebrei het. Links is Le Roux Baard. Foto: Facebook
Van As het hom op 3 Maart as ’n konsultant by die klub aangesluit. Sy aanvanklike kontrak is vir drie maande, maar dit kan verleng word indien die klub met hom tevrede is.
Yenisey-STM Krasnoyarsk was die afgelope twee seisoene die Skild-wenner.
Die taal is uitdagend en hulle gebruik maar tolke om te help met kommunikasie.
Hoewel van As tans net as konsultant by die Russiese klub betrokke is, dink hy daar is ’n kans dat hy in die toekoms ook meer betrokke by die Akademie kan raak.
“Die taal is uitdagend en hulle gebruik maar tolke om te help met kommunikasie,” sê Van As.
“Op die oomblik is my vrou nog in George en sal ons weer herbesin oor ons toekoms wanneer hulle (Yenisey-STM Krasnoyarsk) my kontrak hersien.”
Volgens Van As is daar tans drie Suid-Afrikaanse spelers – Jeremy Jordaan (slot, Griekwas), Gene Willemse (veelsydige agterspeler, Luiperds) en Dean Gordon (vleuel, Leeus) – op ’n proefgrondslag by die Russiese klub.
Meer oor: Rusland | Swd-Arende | Rugby